CELEX: C2006/131/61
Language: fi
Date: 2006-06-03 00:00:00
Title: Asia C-157/06: Kanne  23.3.2006  — Euroopan yhteisöjen komissio v. Italian tasavalta

3.6.2006   
            
            
               FI
            
            
               Euroopan unionin virallinen lehti
            
            
               C 131/32
            
         Kanne 23.3.2006 — Euroopan yhteisöjen komissio v. Italian tasavalta
   (Asia C-157/06)
   (2006/C 131/61)
   Oikeudenkäyntikieli: italia
   Asianosaiset
   
      Kantaja: Euroopan yhteisöjen komissio (asiamiehet: X. Lewis ja D. Recchia)
   
      Vastaaja: Italian tasavalta
   Vaatimukset
   
               —
            
            
               Yhteisöjen tuomioistuimen on todettava, että Italian tasavalta ei ole noudattanut direktiivin 93/36/ETY (1) 2 artiklan 1 kohdan b alakohdan, 6 artiklan ja 9 artiklan mukaisia velvoitteitaan, koska se on 11.7.2003 antanut Ministero dell'Internon asetuksen, Prot. 558/A/04/03/RR, jolla annetaan lupa poiketa julkisia tavaranhankintoja koskevista yhteisön säännöistä kevythelikopterien hankkimiseksi poliisin ja palokunnan tarpeisiin, vaikka yksikään niistä edellytyksistä, joilla tällainen poikkeus voitaisiin perustella, ei ole täyttynyt.
            
         
               —
            
            
               Italian tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan yhteisöjen komissio on 23.3.2006 nostanut kanteen, jotta todettaisiin, että Italian tasavalta ei ole noudattanut julkisia tavaranhankintoja koskevien sopimustentekomenettelyjen yhteensovittamisesta 14 päivänä kesäkuuta 1993 annetun direktiivin 93/36/ETY ja erityisesti sen 2 artiklan 1 kohdan b alakohdan, luettuna yhdessä saman direktiivin 6 artiklan ja 9 artiklan kanssa, mukaisia velvoitteitaan, koska se on 11.7.2003 antanut Ministero dell'Internon asetuksen, jolla annetaan lupa poiketa julkisia tavaranhankintoja koskevista yhteisön säännöistä kevythelikopterien hankkimiseksi poliisin ja palokunnan tarpeisiin, vaikka yksikään niistä edellytyksistä, joilla tällainen poikkeus voitaisiin perustella, ei ole täyttynyt.
   Muiden jäsenyysvelvoitteiden loukkaamista koskevien oikeudenkäyntien valmisteluvaiheessa komissio on tullut tietoiseksi edellä mainitun Ministro dell'Internon asetuksen olemassaolosta. Komissio väittää, että kyseinen asetus on ristiriidassa edellä mainitun julkisia tavaranhankintoja koskevan direktiivin kanssa siltä osin kuin yksikään niistä edellytyksistä, joiden täyttyessä direktiivin 93/36/ETY 2 artiklan 1 kohdan b alakohdan mukaan kyseistä direktiiviä ei tarvitse soveltaa — eli kun tavaranhankintasopimukset on julistettu salaisiksi, kun tavaranhankintasopimusten toteuttaminen edellyttää erityisiä turvatoimia tai kun kyseisen jäsenvaltion keskeiset turvallisuusedut sitä vaativat — ei ole täytetty.
   
      (1)  EYVL L 199, 9.8.1993, s. 1.